ในฐานะชาวคารุก
ภูเขาชาสตาคือเป้าหมายสุดท้าย สําหรับการสวดภาวนาของเรา
เราไม่เงยหน้าขึ้นเวลาสวดภาวนา เรามองไปทางภูเขาชาสตา
คนพื้นเมือง เรามีพื้นที่บนภูมิประเทศที่...
มันไม่ใช่ที่ที่เราจะอยู่
ยอดเขาชาสตา พื้นที่ที่สูงกว่าบนภูเขา
นั่นคือที่ที่ดวงวิญญาณอาศัยอยู่
บันทึกของชนพื้นเมืองอเมริกันหลายฉบับ
พูดถึงภูเขาชาสตาว่า เป็นผู้สร้างที่กลายเป็นวัดหรือโบสถ์
และก็เหมือนกับบางส่วน ของโบสถ์และวัดที่เป็นเขตห้ามเข้า
พวกเขารู้สึกแบบนั้นกับแนวต้นไม้
คนพื้นเมืองพูดกันจริงๆ ว่า ถ้าคุณสร้างอะไรขึ้นมาบนนี้
ภูเขาจะทําลายมัน
ในปี 1959 นักพัฒนาเช่าที่ดิน จากอุทยานแห่งชาติชาสตาทรินิตี้
ตั้งใจจะสร้างลานสกี
สกีรีสอร์ตที่ใหญ่ที่สุดในสหรัฐฯ
บนยอดเขาชาสตา
เราคิดว่ามันเป็นภูเขาศักดิ์สิทธิ์
และการสร้างสกีรีสอร์ตนี้ก็เป็นการล่วงละเมิด
ในปี 1971 ลานสกีถูกไฟไหม้ และราบเป็นหน้ากลอง
จากนั้นก็เกิดหิมะถล่มครั้งใหญ่ ทําลายกระเช้าลอยฟ้าตัวหลักบนภูเขาชาสตาไป
คนเราคิดว่าตัวเองฉลาดกว่าธรรมชาติ
ข่าวเศร้าสําหรับคนพวกนั้น
พวกเขาจะไม่มีวันชนะหรอก
สถานที่ทุกแห่งบนภูเขาลูกนี้
มีปริศนาที่มนุษย์ไม่มีวันเข้าใจ
(ไฟล์แปลกๆ นําไปสู่คําถามมากกว่าคําตอบ)
(ไฟล์พิศวง)
ในแคลิฟอร์เนียตอนเหนือ ภูเขาชาสตา อยู่สูงกว่าระดับน้ําทะเล 4,000 เมตร
ความลึกลับของมันมีมากกว่าการทําลายลานสกี
เป็นเวลาหลายพันปีแล้ว
ที่ภูเขาชาสตาเป็นศูนย์รวมจิตวิญญาณ
ผู้ค้นหาอ้างว่าถูกเรียกตัวไปที่ภูเขา ด้วยพลังอันยิ่งใหญ่
ทั้งหมดเป็นเรื่องบังเอิญรึเปล่า
หรือภูเขาอาจมีพลังเกินกว่าที่เราจะเข้าใจได้
(บัญชีแยกประเภทความเป็นไปได้ พลังของภูเขาชาสตาคืออะไร)
เป็นเวลาหลายพันปี ที่ชาวพื้นเมือง อาศัยอยู่ในภูมิประเทศเหล่านี้
ชื่อภาษาคารุกสําหรับภูเขาชาสตา เราเรียกมันว่าอุยทักกอ "ภูเขาสีขาว"
การประกอบพิธีของเผ่าคารุกเริ่มต้นขึ้นในที่แห่งนี้
ตามเรื่องราวต้นกําเนิดของเรา
เมื่อนานมาแล้ว มีเพียงดวงวิญญาณที่ร่อนเร่ไปทั่วโลก
และเขาว่ากันว่าในช่วงเวลา แห่งการเปลี่ยนแปลงครั้งใหญ่
ดวงวิญญาณบางดวงก็กลายร่างเป็นสัตว์
และหิน ต้นไม้ น้ํา
ทุกสิ่งทั้งหลายเหล่านี้ที่มีอยู่ในโลกธรรมชาติ
และดวงวิญญาณบางดวงก็กลายร่างเป็นมนุษย์
มันสําคัญมากที่คนเราต้อง... พัฒนาความสัมพันธ์
กับภูเขา กับดวงวิญญาณทุกดวง
เราไม่ได้มองว่ามนุษย์กับธรรมชาติ เป็นสิ่งที่แยกจากกัน
มันเป็นความสัมพันธ์ที่พึ่งพาอาศัยกัน
ตอนเหนือของแคลิฟอร์เนีย มีประชากรเบาบางมาก
มันเป็นเพียงเขตชนบทและพื้นที่เพาะปลูก กว้างไกลหลายกิโลเมตร
และตรงกลางของมัน เรามีภูเขาชาสตา
และที่เชิงเขาชาสตาคือเมืองแห่งภูเขาชาสตา
และมันไม่เหมือนชุมชนรอบๆ
คุณมีคนหลากหลายประเภทอยู่ร่วมกัน
ในชุมชนที่เล็กพอสมควร ประมาณ 3,600 คน
ผู้คนจากทั่วโลกมาปีนภูเขาชาสตา
และมันเป็นหนึ่งในสถานที่ที่ดีที่สุดในประเทศ ในการทํากิจกรรมกลางแจ้ง
แต่คนประมาณ 50 เปอร์เซ็นต์ที่มาที่ภูเขา
บอกว่ามาเพื่อการท่องเที่ยวทางจิตวิญญาณ
แม้จะมีประชากรน้อยนิด
แต่ภูเขาชาสตาก็ดึงดูดนักท่องเที่ยวได้ มากกว่าปีละ 25,000 คน
และหลายคนก็ใช้โซเชียลมีเดีย เพื่อแบ่งปัน จิตวิญญาณอันเป็นเอกลักษณ์ของเมือง
มาที่ประตูแห่งดวงดาวที่ใหญ่ที่สุดในโลก บนเขาชาสตากัน
ฉันบังเอิญเจอต้นไม้สวยๆ ต้นนี้ ปรากฏว่าต้นไม้ต้นนี้คือประตูมิติ
ปล่อยแสงลงมา ผ่านเข้าไปสู่หัวใจของเรา
ภูเขาชาสตาเป็นแหล่งรวมอันน่าทึ่งที่ดีที่สุด
ของจิตวิญญาณทุกประเภทจากทั่วโลก
บางคนเรียกมันว่าเมกกะยุคใหม่
ทุกคนถูกดึงดูดมาที่นี่เพื่ออะไรบางอย่าง
ผมอยู่ที่นี่มา 20 กว่าปีแล้ว
ผมได้ยินเรื่องภูเขาชาสตาครั้งแรก ตอนผมเป็นวัยรุ่นอยู่ในยูทาห์
มีเรื่องเล่าว่าคนเห็นสิ่งต่างๆ
และการปรากฏตัวของวิญญาณแบบต่างๆ ระหว่างที่มาปีนเขา
และเรื่องราวเกี่ยวกับอารยธรรมที่สาบสูญ มันทําให้ผมทึ่งมาก
ภูเขาชาสตาเป็นเหมือนประตูหมุน สู่สิ่งเหนือธรรมชาติ
เป็นไปได้ที่ทุกอย่าง เกี่ยวกับจิตวิญญาณจะผ่านเข้ามาได้
ในพื้นที่รกร้างว่างเปล่าที่รายล้อมภูเขาชาสตาอยู่
มีถ้ําและอุโมงค์นับพันที่แผ่กระจายไปทั่วทุกทิศทาง
ถ้ําพลูโตเป็นถ้ําที่อยู่ใกล้ภูเขาที่สุด
บางครั้งเวลาคุณเข้ามาในนี้ มันอาจรู้สึกกดดันมาก
เหมือนถูกจับตาดูอยู่
การเห็นอะไรบางอย่างนอกการเห็นรอบนอก
และคุณรู้สึกได้ว่า มีคนเคลื่อนไหวไปมาอยู่ข้างล่างนั่น
หลายคนเล่าว่า เห็นสิ่งต่างๆ เดินเข้าไปในกําแพง
ราวกับมีประตูอยู่ตรงนั้น แล้วก็หายไป
มีความคิดเรื่องโลกวิญญาณอยู่เสมอ
ว่าคุณสามารถเข้าไปได้ผ่านภูเขาชาสตา
ว่ากันว่าถ้ําพลูโตมีประตูอะไรบางอย่าง
ที่นําไปสู่อารยธรรมที่สาบสูญ ที่ชื่อว่าลีเมอเรีย
(มหาสมุทรแปซิฟิก)
อารยธรรมที่สาบสูญของลีเมอเรีย เป็นหนึ่งในตํานานที่ยืนยงที่สุดของภูเขาชาสตา
แต่หลายคนเชื่อว่าลีเมอเรียไม่ใช่เรื่องที่แต่งขึ้น
ปริศนาอะไรที่ถ้ําของภูเขาซ่อนไว้
(อารยธรรมใต้ดิน คือที่มาของพลังของภูเขาชาสตารึเปล่า)
หลายคนเชื่อว่ามีอารยธรรมที่แท้จริง
มีเมืองขนาดยักษ์เมืองนี้อยู่ใต้ภูเขาชาสตา
มันเป็นแนวคิดที่ไม่ธรรมดาเลย
ตามที่ตํานานเล่าขาน
ลีเมอเรียเป็นทวีปโบราณ ที่มีเผ่าพันธุ์ของสิ่งมีชีวิตที่เจริญก้าวหน้าอาศัยอยู่
แต่ลีเมอเรียถูกทําลายลง
บางคนบอกว่าเกิดสงครามขึ้น
บางคนบอกว่าทวีปจมลงสู่พื้นมหาสมุทร
ไม่ว่าจะด้วยเหตุผลอะไร แต่ชาวลีเมอเรียก็จําต้องหนีไป
หลายคนเชื่อว่าพวกเขาเดินทางมาที่ภูเขาชาสตา
ที่ที่พวกเขาสร้างบ้านใหม่ ซ่อนอยู่ลึกเข้าไปในภูเขา
ฉันค้นหาความจริงมานานมาก
ฉันเกิดและโตมาเป็นมอร์มอน
และฉันเคยเชื่อความจริงของพวกเขา ใน 19 ปีแรกของชีวิตฉัน
แล้วในการค้นหานี้ ฉันก็ได้พบลีเมอเรีย
ลีเมอเรียดูเหมือนโลกนี้มาก
แต่มันสง่างามกว่าหน่อย
มันสวย น้ําตกเป็นสีชมพูและสีเขียว
มีความรักอยู่มากมาย ตลบอบอวลเต็มไปหมด
ไม่มีสิ่งที่เป็นเชิงลบเกิดขึ้นที่นั่นเลย
คําบรรยายยอดนิยม ที่เราได้ยินเกี่ยวกับชาวลูเมอเรีย
คือพวกเขาตัวสูงกว่าคนทั่วไป
พวกเขาผิวขาว ตาสีฟ้า ผมทอง หน้าตาแบบชาวนอร์ดิก
บางคนบอกว่าเมื่อชาวลีเมอเรียลงไปใต้ดิน
พวกเขาตั้งชื่อเมืองว่าเทโลส
และตอนนี้ผู้เชื่อหลายคนใช้ชื่อสลับกันได้
มีการโต้เถียงกันมากมาย ว่าทางเข้าลีเมอเรียหรือเทโลสอยู่ตรงไหนกันแน่
มีคนมาที่นี่เพื่อหาทางเข้าที่เป็นรูปธรรม
ลือกันว่ามันมีอยู่ทั่วทุกแห่ง
และคุณอาจพบคนที่จะรับเงินคุณ
และอ้างว่าสามารถพาคุณไปที่ทางเข้าได้
แต่โดยปกติแล้ว มันไม่ใช่ทางเข้าที่เป็นรูปธรรม
เราได้รับการกระตุ้นให้ฝึกสมาธิ และฝึกฝนตัวเอง
และหวังว่าจะได้รับเชิญ
ผมว่ามันฟังดูเป็นอะไรที่นิวเอจมาก
แต่ผมก็ไม่ได้ไม่พอใจนะ
คนพื้นเมืองก็มีเรื่องราวของคนตัวเล็ก
และมีเรื่องราวของคนตัวใหญ่บนภูเขาเหมือนกัน
ไม่ใช่ว่าพวกเขาเดินทาง ผ่านประตูมิติหรืออะไรแบบนั้น
ที่จริงพวกเขาก็เป็นมนุษย์อีกสายพันธุ์ ที่เราเกี่ยวข้องด้วย
ดังนั้นการมีความสัมพันธ์
กับดวงวิญญาณที่มีอยู่บนภูเขา
นั่นเป็นเป็นสิ่งที่เป็นธรรมชาติของมนุษย์
ฉันเคยมีประสบการณ์นั่งสมาธิ ที่ฉันได้รับการต้อนรับเข้าไปในเทโลส
และสิ่งที่ฉันได้เจอคือ
การผ่านภูเขาเข้าไปในเขตเมือง
มีสิ่งมีชีวิตที่หลากหลาย ทั้งตัวสูงและตัวเตี้ย
มันเป็นประสบการณ์ที่ทําให้ใจสงบมากๆ
และมันเป็นการเดินทาง ทางจิตวิญญาณอย่างแท้จริงสําหรับฉัน
ชาวเทโลสคือตัวตนของเราในรูปแบบที่เจริญแล้ว
และพวกเขาให้โอกาสเราที่จะเรียนรู้ ถ้าเราเปิดใจรับ
ฉันพาคนเข้าไปในเมืองชั้นในของเทโลส ผ่านการทําสมาธิ
ผู้หญิงคนหนึ่ง ฉันพาเธอเข้าไปในเทโลส
หลังจากผ่านไปหลายนาที เธอเริ่มสะอื้น และน้ําตาไหลลงมาอาบแก้ม
เธอบอกว่า "ฉันไม่เคยรู้สึก ถึงความรักแบบนั้นเลย
และฉันมองหามันมาตลอดชีวิต"
คุณไปถึงเทโลสได้ยังไง
คุณแค่ต้องเปิดใจกว้าง และไม่วิจารณ์
และอยู่ในสภาพจิตใจที่เปิดรับ
แล้วคุณอาจจะได้เห็นเทโลส
การเป็นนักวิทยาศาสตร์ ผมคิดว่ามันไร้สาระมาก
ผมคิดว่าเทโลสไม่ใช่สถานที่จริง ไม่
ผู้คนเห็นเทโลสเพราะอยากเห็นเทโลส
หรือแค่เพราะอยากได้รับการยอมรับจากกลุ่ม
แต่เรื่องไร้สาระก็ยังส่งผลทางจิตวิญญาณได้
การได้รับเชิญเข้าไป ในสวรรค์ฝ่ายวิญญาณในภูเขาชาสตา
ผมคิดว่าเป็นจุดขายที่แข็งแกร่งมาก สําหรับเรื่องจิตวิญญาณที่นี่
แต่... ที่จริงลีเมอเรียมีต้นกําเนิดมาจาก
แนวคิดทางสัตววิทยา
มีสุภาพบุรุษชื่อฟิลลิป สเคลเตอร์ ที่พยายามหาคําตอบ
ว่าทําไมซากดึกดําบรรพ์ของลีเมอร์ ในมาดากัสการ์และอินเดียถึงมีความคล้ายคลึงกัน
เขาเลยตั้งสมมติฐานว่า มีสะพานเชื่อมเมืองที่จมอยู่
หรือมีบางอย่างที่ทําให้ลีเมอร์ อพยพจากที่นึงไปอีกที่นึงได้
และผมคิดว่าเขาแค่คิดขําๆ ตอนที่เขาเรียกมันว่าลีเมอเรีย
หลายคนยึดติดแนวคิดเรื่องทวีปที่จมอยู่
เพราะไม่มีอะไร กระตุ้นจินตนาการแบบนั้นได้จริงๆ
มีผู้ใช้เวทมนตร์และผู้วิเศษหลายคน
ที่สังเกตเห็น แนวคิดทางวิทยาศาสตร์นั้นของลีเมอเรีย
แล้วพวกเขาก็เริ่มใส่แนวคิดทางจิตวิญญาณ และอภิปรัชญาของตัวเองลงไป
พอเวลาผ่านไป เมื่อคุณมีตํานานเหล่านี้
และมีคนเล่าเรื่องนี้มากขึ้น เรื่องราวมันก็ยิ่งใหญ่มากขึ้น
แล้วสิ่งที่เริ่มต้นจากการที่ตัวลีเมอร์ ข้ามสะพานเชื่อมเมืองในมหาสมุทรอินเดีย
สุดท้ายก็กลายเป็นอารยธรรม ที่จมอยู่ในมหาสมุทรแปซิฟิก
ประชากรของอารยธรรมนั้น หนีไปยังภูเขาชาสตา
ในที่สุด เมื่อคนพูดกันต่อไป
มันก็กลายเป็นชุมชนที่ลึกลับมากขึ้นเรื่อยๆ
ที่อาศัยอยู่ในภูเขา
และถ้าคุณอยู่ในคลื่นความถี่เหมาะสม และรู้จักสถานที่ที่ถูกต้องในการมองดู
ถ้าคุณพัฒนาตัวเองได้มากพอในทางจิตวิญญาณ
คุณก็อาจได้รับเชิญให้เข้าไปข้างใน
ผมอยากให้มีอารยธรรมโบราณในภูเขานะ
มันจะน่าสนใจมาก แต่ผมไม่เชื่อเรื่องนั้นเอาซะเลย
ไม่เชื่อเลยจริงๆ
ถ้าคุณขุดภูเขาให้เป็นหลุมขนาดนั้น
มันจะเริ่มจม
ในทางธรณีวิทยา มันเป็นไปไม่ได้เลย
เรื่องพวกนี้บรรจบกับ นิยายวิทยาศาสตร์ตลอดเวลา
ถ้าชาวเทโลสมีอยู่ในภูเขาชาสตาจริง
ก็เกิดคําถามว่า พวกเขาไปที่นั่นได้ยังไง
ผู้เชื่อบางคนบอกว่าภูเขาไม่ใช่แค่บ้านของเทโลส
แต่เป็นประตูสู่ดวงดาว
(พลังของภูเขาชาสตา มีต้นกําเนิดนอกโลกรึเปล่า)
ฉันเชื่อจริงๆ ว่าชาวเทโลส คือสิ่งที่เราจะคิดว่าเป็นมนุษย์ต่างดาว
ภูเขาชาสตาเป็นจุดศูนย์กลาง ของการเดินทาง การสื่อสารข้ามกาแล็กซี
มันแทบจะเหมือนสนามบินข้ามกาแล็กซีเลย
การพบเห็นยูเอฟโอบนภูเขาชาสตา เป็นเรื่องธรรมดามาก
แทบจะเป็นเรื่องแปลก ที่จะไม่เห็นปรากฏการณ์อะไร
คืนหนึ่ง ในปี 1992
ผมกับเพื่อนคนนึงตัดสินใจขับรถขึ้นไป
และดูดาวบนฝั่งตะวันออกของภูเขา
เรานั่งเล่นกันอยู่ที่ท้ายรถกระบะผม
และเรากําลังมองขึ้นไปบนท้องฟ้า
และมันมีการเรียงกันของดาวสามดวงบน...
เป็นรูปสามเหลี่ยมด้านเท่า
ซึ่งเป็นประตูมิติ
พูดง่ายๆ ก็คือมันคือทางลัดผ่านไฮเปอร์สเปซ
แล้วจู่ๆ ดาวพวกนี้ก็กะพริบ
และจากตรงกลางของมัน มันดูเหมือน...
ถ้าคุณเขย่าขวดโซดาแล้วเปิดฝา
มันดูเหมือนจะมีพลังงานที่รุนแรงอยู่
ยูเอฟโอออกมาจากมัน
และมันก็หยุดชั่วคราวเมื่อมันปรากฏตัวเต็มรูปแบบ
มันเลี้ยวขวาและตรงไปที่ด้านข้างของภูเขา
มีประตูอยู่ด้านข้างของภูเขา
แต่มันถูกซ่อนเร้นไว้อย่างดี
ถ้าคุณดูมัน
จะดูเหมือนตรงนั้นไม่มีอะไรเลย นอกจากหน้าผาสูงชัน
แล้วยานอีกลําก็ออกมาหลังจากนั้น 15 นาที
และมันก็ทําแบบเดียวกัน
เราดูอยู่สามชั่วโมง
มียานออกมาเก้าลํา และไปที่ด้านข้างของภูเขา
ผมอึ้งมาก
ผมคิดว่าพวกนอกโลกมาที่นี่เพื่อสังเกตการณ์
และเฝ้าดูว่าเรามีพัฒนาการกันยังไง
เพื่อหยุดเราไม่ให้ทําลายตัวเอง
และอาจรวมถึงอารยธรรมอื่นๆ ด้วย
ฉันเชื่อว่ายูเอฟโอกับมนุษย์ต่างดาว
พวกเขาคือความเป็นจริงที่เจริญแล้ว ที่เราอาจเป็นได้
มันมีจุดประสงค์ในการเห็นพวกเขา
และมันก็เป็นแค่การตระหนักรู้ ว่าเราไม่ใช่สิ่งมีชีวิตชนิดเดียวที่มีอยู่ที่นี่
ดังนั้นเมื่อคุณเห็นพวกเขา
แทนที่จะรู้สึกอกสั่นขวัญแขวนหรือหวาดกลัว
คุณก็แค่ยอมรับว่าโลกนี้ไม่ได้มีแค่เรา
ภูเขาชาสตาเป็นหนึ่งในภูเขายูเอฟโอสุดคลาสสิก
น่าจะเป็นเพราะเมฆจานบิน
มันเป็นหนึ่งในที่ที่ดีที่สุดในโลกที่จะเห็นเมฆจานบิน
ซึ่งถ้าคุณมีภูเขา
และมีอากาศชื้น และมีแรงมากพอ
มันจะถูกยกขึ้นไปเหนือภูเขาชาสตา
และทันทีที่มันลอยขึ้นไป อากาศจะขยายตัวและเย็น
แล้วเมฆก็จะปรากฏทันที จากนั้นระหว่างที่มันลงมาอีกด้าน
มันก็บีบอัดทันที แล้วเมฆก็หายไปทันที
ดังนั้นสิ่งที่คุณเห็นคือการก่อตัวและการหายไป ของกระแสอากาศอย่างต่อเนื่อง
แต่หลายคนคิดว่ามียานของชาวเทโลส
ซ่อนอยู่ในก้อนเมฆจานบิน
สิ่งต่างๆ อย่างยูเอฟโอ การติดต่อจากต่างดาว
คนหลายล้านคนที่อยู่ใต้ภูเขาชาสตา...
แนวคิดแบบนั้นทั้งหมดมันยากที่จะเชื่อได้
คุณอยู่ใต้การควบคุมของจินตนาการของคนอื่น
ผมคิดว่าถ้าสายพันธุ์ต่างดาว จะซ่อนตัวโดยใช้ก้อนเมฆ
พวกเขาอาจจะไม่ใช้ก้อนเมฆ
ที่มีรูปร่างเหมือน สิ่งที่พวกเขาพยายามซ่อนไว้เป๊ะๆ หรอก
ผมไม่ได้ไม่เชื่อเรื่องแบบนี้
ผมไม่คิดว่าเรื่องพวกนี้เป็นไปไม่ได้เลย
เกือบทุกคนที่ขึ้นมาบนนี้ และมีประสบการณ์บางอย่าง
ที่ไม่ธรรมดา
และส่วนใหญ่แล้ว ผมคิดว่านั่น เป็นสิ่งที่ดีและไม่มีพิษภัย
แต่บางครั้งเรื่องนี้ก็ถูกนําไปสู่ความมืดมนได้
และผู้คนอาจทําอะไรผิดเพี้ยนได้
ในขณะที่หลายคนพบการรู้แจ้งที่ภูเขาชาสตา
แต่ก็ปฏิเสธอดีตที่มีปัญหาของมันไม่ได้
ทําไมพลังมืดมนถึงถูกดึงดูดเข้าที่ภูเขา
มีลัทธิต่างๆ มากมาย
ที่ตามรอยต้นกําเนิดของพวกเขา กลับมาที่ภูเขาลูกนี้
ผมไม่พอใจเลยเวลาที่ มีคนเอาเปรียบคนอื่นอย่างชัดเจน
เราดูออกว่าคนไหนอยากเป็นผู้นําลัทธิ
และที่ภูเขาชาสตาก็มีอยู่หลายคนเลย
รวมถึงเอมี่ คาร์ลสัน ผู้นําคนดังของเลิฟแฮสวัน
เอมี่ คาร์ลสันกลายเป็นคนฉาวโฉ่
เมื่อแนวคิดสุดโต่งของเธอและการตายที่ไม่ปกติ แพร่กระจายไปในข่าวและโซเชียลมีเดีย
พบศพผู้นําลัทธิที่ถูกทําให้เป็นมัมมี่ในถุงนอน
พบศพที่ห้องด้านหลังของบ้าน ห่อผ้าทั้งตัว
ตกแต่งด้วยไฟคริสต์มาส และทากากเพชรไว้รอบตา
คาร์ลสันเชื่อว่าเธอมีชีวิตมาหลายร้อยครั้งแล้ว
และเคยป็นมาริลีน มอนโร และคลีโอพัตรา และโจน ออฟ อาร์ค
ในฐานะผู้นําของเลิฟแฮสวัน
เอมี่ คาร์ลสันแบ่งปันความเชื่อ และพฤติกรรมแปลกๆ ของเธออย่างภาคภูมิใจ
ทั้งทางทีวีและโซเชียลมีเดีย
สวัสดี สิ่งมีชีวิตที่รัก
นี่พระแม่เจ้าเอง
พระแม่เจ้าแห่งการสร้าง พระแม่เจ้าแห่งสวรรค์ พระแม่ธรณี
ในที่สุดที่ภูเขาชาสตาก็ฝนตกแล้ว
พวกคุณรู้รึเปล่าว่าเธอบอกว่า จริงๆ แล้วเธอคือพระเยซู
- รู้ค่ะ - รู้ค่ะ
ใช่ค่ะ เธอมีเอกสารประกอบ
ฉันขอสั่งให้ทุกอะตอมของฉันทั้งหมดกลับบ้าน กลับมาอยู่ในแสงสว่าง
พวกซ่องสุม หยุดซะ!
โสเภณีเห็นแก่ตัวทางวิญญาณ พอกันที!
ผมจําได้ว่าอ่านเรื่องนี้ในหนังสือพิมพ์
และมันเป็นเรื่องประหลาดที่น่าตกใจมาก
จากนั้นก็อ่านต่อเลยรู้ว่า สถานที่ที่เป็นที่รู้จักของเธอก่อนหน้านี้
ห่างจากที่ที่ผมอยู่ไปแค่ 16 กิโลเมตร
มันน่าตกใจนิดๆ ครับ
จนเราคิดถึงมันสักสิบวินาที ก็จะรู้สึกว่า "ก็มีเหตุผลนะ"
ความสัมพันธ์ระหว่างเลิฟแฮสวันกับภูเขาชาสตา
ไปไกลกว่าการอยู่ในเมืองดันสเมียร์
คาร์ลสันยังอ้างด้วยว่าเป็นราชินีแห่งลีเมอเรีย
พวกเขาขายมันในรูปแบบของนิวเอจเยอะมาก
พวกเขาพูดถึงลีเมอเรีย และสิ่งต่างๆ ที่คุณเห็นบนนี้
และความคิดเหล่านี้อาจกลายเป็น สิ่งที่มืดมนมากและรวดเร็วมาก
เป็นเวลาหลายทศวรรษ ที่ภูเขาชาสตา เป็นรากฐานให้หลายๆ ลัทธิได้พัฒนาขึ้น
ผู้หญิงคนหนึ่งที่ใช้ชื่อว่าซิสเตอร์เธดรา
ตั้งแต่ทศวรรษที่ 1950 อ้างว่าติดต่อกับสิ่งมีชีวิตนอกโลกเหล่านี้ทุกวัน
แนวคิดของเธอจากชิคาโกที่เธออาศัยอยู่ ไปถึงภูเขาชาสตา
และเธอพยากรณ์
ว่าเธอจะถูกยานอวกาศรับตัวไป และพาออกไปนอกโลก
ก่อนจะเกิดหายนะครั้งใหญ่ จากแผ่นดินไหวและความสยดสยอง
พวกเขาทิ้งข้าวของ ลาออกจากงาน
และไปกับเธอตามเวลานัดหมาย
ปรากฏว่านักสังคมวิทยาสองคน แทรกซึมเข้าไปในกลุ่มของเธอในชิคาโก
และอยากรู้ว่าจะเกิดอะไรขึ้นกับสาวกของเธอ
เมื่อเหตุการณ์นี้ไม่เกิดขึ้น เมื่อคําพยากรณ์ไม่เป็นจริง
และเหลือเชื่อจริงๆ ครับ
พวกเขาเชื่อว่าความรักของพวกเขา ได้ป้องกันไม่ให้เกิดหายนะ
และพวกเขายิ่งเชื่อในตัวซิสเตอร์เธดรา และสิ่งมีชีวิตนอกโลกมากขึ้นอีก
และนักสังคมวิทยาก็บัญญัติคําว่า "ความไม่คล้องจองทางปัญญา" ขึ้นมา
คุณมีส่วนเกี่ยวข้องกับสิ่งที่คุณเชื่ออย่างมาก
จนมองไม่เห็นหลักฐานว่ามันไม่จริง
ต่อมา ซิสเตอร์เธดราย้ายไปอยู่ที่ภูเขาชาสตา
และเธอมีสาวกกลุ่มใหญ่อยู่ที่นั่น
เป็นพวกคนที่มีการศึกษาดีมาก
แต่แม้แต่คนฉลาดก็ไม่อยากเห็นหลักฐาน
น้อยคนนักที่จะมีวิธีคิดในการประเมินความจริง
(กรมตํารวจฮาร์ลิงเจน)
ผู้นําลัทธิหมกมุ่นกับอํานาจและการควบคุมผู้คน
และพวกเขาสร้างเรื่องราว เกี่ยวกับจิตวิญญาณขึ้นมา
เพื่อควบคุมพฤติกรรม และสิ่งที่พวกเขาทําและคิด
และอีกวิธีนึงที่สิ่งนี้ถูกนําไปใช้คือ เพื่อควบคุมเรื่องเล่าในอดีต
คุณสามารถสร้างเรื่องราว
เพื่อให้คุณมีสิทธิโดยชอบธรรม ในสถานที่ที่ไม่ได้เป็นของคุณ
ชนพื้นเมืองอเมริกัน พวกเขาอยู่ที่นี่มาตั้งแต่ไหนแต่ไรแล้ว
ภูเขาชาสตาเป็นภูเขาศักดิ์สิทธิ์ ของชนพื้นเมืองอเมริกันจริงๆ
แนวคิดเกี่ยวกับโลกวิญญาณบางอย่างที่อยู่ในภูเขา
ที่มาจากชนพื้นเมืองอเมริกันโดยตรง มาจากจักรวาลวิทยาและประวัติศาสตร์
เมื่อคุณมายังสถานที่อย่างภูเขาชาสตา
และคุณอ้างว่าชาวเลอมูเรียหรือชาวเทโลส
เคยอยู่ที่นี่มาหลายล้านปีแล้ว
นั่นเป็นการขโมยประวัติศาสตร์
มันส่งผลเสียต่อชนพื้นเมือง
และประวัติศาสตร์ และความสัมพันธ์ของพวกเขากับภูเขา
พิธีกรรมประเภทแรกสุดที่ทําในถ้ําแห่งนี้
คือชนพื้นเมืองอเมริกัน
พวกเขาทําพิธีเกี่ยวกับจิตวิญญาณกันที่นี่
และเมื่อผู้ตั้งรกรากมาตั้งถิ่นฐานกันที่นี่
ถ้ําทั้งหมดที่อยู่รอบๆ นี้ก็ถูกชุมชนลับยึดไป
ซึ่งพวกเขาทําพิธีลึกลับ ตามธรรมเนียมของฟรีเมสัน
นี่คือหนึ่งในสิ่งที่ ทําให้ความมืดมนเข้ามาอยู่ในที่แบบนี้
นี่เป็นฝีมือของชุมชนลับ
ที่เรียกตัวเองว่าภาคีพัฒนาของชายชุดแดง
พวกเขาจะลงมาในถ้ําแห่งนี้
และแต่งตัวเป็นชนพื้นเมืองอเมริกัน
และเลียนแบบวัฒนธรรมและพิธีกรรมของพวกเขา
มันเป็นเหมือนกับ... วิธีลดทอนความเป็นมนุษย์พวกเขา
ผู้คนมาที่นี่และทําสิ่งที่เลวทราม
มนุษย์มีแนวคิดแปลกๆ
ที่พวกเขาคิดว่าทําให้ช่วงเวลา ที่พวกเขาอยู่บนโลกนี้ดีขึ้น
ชนพื้นเมืองรักษาวัฒนธรรม ของพวกเขามานับพันปี
ในฐานะมนุษย์ เราทุกคนเกี่ยวข้องกัน
เราทุกคนมีความรับผิดชอบต่อกัน
ตํานานที่รายล้อมภูเขาชาสตา อาจถูกปกคลุมไปด้วยความลึกลับ
ในขณะที่คนมากมายอ้างว่ามีประสบการณ์ แบบเดียวกัน แต่มันเป็นเรื่องจริงหรือ
หรือว่ามันเป็นภาพของจินตนาการร่วมกันเท่านั้น
ไม่ว่าคําตอบคืออะไร
แต่บางอย่างที่ไม่ธรรมดา กําลังเกิดขึ้นที่ภูเขาชาสตา
ผมคิดจริงๆ ว่ามีบางอย่าง เหนือธรรมชาติและเกี่ยวกับจิตวิญญาณ
เกิดขึ้นที่นี่
ดูเหมือนมันจะอยู่ในรูปแบบ ของสิ่งที่คุณยึดถืออยู่ในใจ
นั่นอาจเป็นสิ่งที่ไม่เป็นพิษเป็นภัย
หรืออาจเป็นสิ่งที่เป็นอันตรายต่อผู้คนก็ได้
ไม่มีอะไรมาแทนที่การมาที่นี่ด้วยตัวเอง
แล้วคนข้างๆ บอกคุณว่าได้ยินเสียงในหัว
และคุณมองตาพวกเขา และรู้ว่า "คนคนนี้ไม่ได้โกหกฉัน"
ตํานานแผ่ขยายไปเรื่อยๆ ถูกเล่าต่อไปเรื่อยๆ ไม่เคยหายไป
เพราะมันมีบางอย่าง เกี่ยวกับความงามอันน่าทึ่งนั่น
และความเป็นธรรมชาติของสถานที่
ที่ช่วยให้คนมีประสบการณ์ที่ไม่ธรรมดา
ผมคิดว่าเรื่องเล่าทั้งหมดไม่เป็นความจริง
แต่ทุกเรื่องมีความจริง จากประสบการณ์อยู่เล็กน้อย
คุณต้องถามสัญชาตญาณของตัวเอง ว่าอะไรที่สะท้อนตัวคุณ
แต่มันเริ่มจากการเปิดใจ
ขึ้นไปบนภูเขา แล้วสัมผัสประสบการณ์ด้วยตัวเองค่ะ
ขึ้นไปบนภูเขา เปิดใจรับความเป็นได้มากมายที่อาจมีอยู่
มันเป็นปริศนาที่ยิ่งใหญ่
และ... เราไม่ได้รู้ทุกอย่าง เกี่ยวกับสิ่งที่เกิดขึ้นรอบตัวเรา
ผมไม่ได้ใช้เวลา พยายามทําความเข้าใจสิ่งที่เป็นอยู่
บางสิ่งเหล่านั้นไม่ได้มีอยู่เพื่อให้เราเข้าใจ
คําบรรยายโดย กมลรัตน์ ชุติเชาวน์กุล